রুশ–জাপান যুদ্ধ
রুশ–জাপান যুদ্ধ (, "Russko-yaponskaya voina"; "Nichirosensō"; ১৯০৪–১৯০৫) বিংশ শতাব্দীর প্রারম্ভে রাশিয়া এবং জাপানের মধ্যে সংঘটিত হয়েছিল। এই যুদ্ধের প্রধান কারণ ছিল মাঞ্চুরিয়া ও কোরিয়ায় দেশ দুইটির বিপরীতমুখী সাম্রাজ্যবাদী স্বার্থ। যুদ্ধটি মূলত দক্ষিণ মাঞ্চুরিয়ার লিয়াওদং উপদ্বীপ ও মুকদেনে, কোরিয়া ও জাপানের সীমান্তবর্তী সাগরসমূহে এবং পীত সাগরে সংঘটিত হয়েছিল।
ওখোৎস্ক সাগর
ওখোৎস্ক সাগর () প্রশান্ত মহাসাগরের উত্তর-পশ্চিমের একটি সাগর। এর আয়তন প্রায় ১৫,২৮,০০০ বর্গকিলোমিটার। এটির পূর্বে কামচাটকা উপদ্বীপ, দক্ষিণ-পূর্বে কুরিল দ্বীপপুঞ্জ, দক্ষিণে জাপানের হোক্কাইদো দ্বীপ, এবং পশ্চিমে সাখালিন দ্বীপ ও রাশিয়ার পূর্ব উপকূল। সাগরটি জলজ প্রাণী ও উদ্ভিদে সমৃদ্ধ। শীতকালে এটি জমে যায় এবং প্রায়ই কুয়াশায় ঢাকা থাকে। পূর্ব রাশিয়ার প্রথম রুশ বসতি ওখোৎস্ক শহরের নামে সাগরটির নামকরণ করা হয়েছে।